เลอเวตต์ คว้าแชมป์กอล์ฟอัลสตรอม
กอล์ฟยูโรเปี้ยน ทัวร์ รายการ อัลสตรอม โอเพ่น เดอ ฟร้อง ที่สนาม เลอ กอล์ฟ เนชั่นแนล ในกรุง ปารีส ประเทศ ฝรั่งเศส ธงชัย ใจดี มือ 1 ของไทย และเป็น มือ 93 ของโลก ทำไป 2 เบอร์ดี้ เสีย 2 โบกี้ กับอีก 2 ดับเบิลโบกี้ มี 4 โอเวอร์ รวม 4 วันมี 3 โอเวอร์ จบที่ 26 ร่วม รับเงินรางวัลไป 28000 ยูโร หรือประมาณ 1300000 บาทส่วนแชมป์เป็นของ โธมัส เลอเวตต์ โปรเจ้าถิ่น ที่ออกรอบมาทำ 4 เบอร์ดีและ 3 โบกี้ มีเพิ่ม 1 อันเดอร์ รวมมี 7 อันเดอร์ เฉือน ชนะ ธอร์บียอร์น โอลเซน จากเดนมาร์ก และผู้นำรอบที่ 3 อย่าง มาร์ก ฟอสเตอร์ จากอังกฤษเพียงสโตรกเดียว กลายเป็นนักกอล์ฟชาวฝรั่งเศสคนที่ 2 ที่คว้าแชมป์รายการนี้ ต่อจาก ฌอง-ฟรองซัวส์ เรเมซีย์ ที่เคยชนะ 2 สมัยในปี 2004 และ 2005
 โธมัส เลอเวตต์ โปรชาวฝรั่งเศส คว้าแชมป์กอล์ฟยูโรเปี้ยน ทัวร์ รายการ อัลสตรอม โอเพ่น เดอ ฟร้อง ส่วน ธงชัย ใจดี จบที่ 26 ร่วม
กอล์ฟ,ธงชัย ใจดี,อัลสตรอม โอเพ่น เดอ ฟร้อง,เลอเวตต์